 Na RICHARD MUNGUTI MWANAMKE aliyepewa malazi ya siku moja kisha akampora mwenyeji wake televisheni,nguo , gesi ya kupikia na viatu ameshtakiwa. Nancy Amani aliyefikishwa mbele ya hakimu mwandamizi Bi Esther Boke alikana aliiba TV ya inchi “24”, mtungi wa gesi ya kupika,jaketi, jozi moja ya viatu na spika zote za thamani ya Sh82,300.Amani alishtakiwa kumwibia Sylvester Mwangi anayeishi mtaa wa Uthiru, Nairobi mnamo Januari 30,2022 alipokesha mle. Akimjibu hakimu jinsi Amani alitekeleza wizi huo, kiongozi wa mashtaka alieleza mahakama mhstakiwa alimpigia Mwangi simu na kumweleza alikuwa njiani akitoa Nyahururu na angelipenda akeshe kwake. Mwangi alimruhusu Amani kukesha kwake. Aliondoka alfajiri na mapema kwenda kazini. Amani alielezwa mahala atakaposhuka lakini akamweleza alikuwa anajiendesha mwenyewe. Walipokutana mshtakiwa alimweleza mlalamishi gari lake limeenda na rafikiye Kikuyu Township. Mwangi alipigiwa simu na mtunza jumba anamoishi na kuulizwa ikiwa alikuwa anahama kwa vile wanawake wawili walikuwa wanabeba vyombo kutoka kwa nyumba yake. Mwangi alimweleza mtunza jumba hakuwa akihama. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  